Diari Oficial de la Generalitat Valenciana


Sumari del DOGV 5397, del 28-11-2006 (2006/13749)

RESOLUCIÓ de 8 de novembre de 2006, de la Direcció General d'Ensenyament, per la qual es resol la convocatòria dels Premis 2006 de la Comunitat Valenciana a la Innovació Educativa.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13607


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 8 de novembre de 2006, de la Direcció General d'Ensenyament, per la qual es resol la convocatòria dels Premis 2006 de la Comunitat Valenciana a la Innovació Educativa. [2006/13374]  
Per Orde d'1 de març de 2006, de la Conselleria de Cultura, Educació i Esport, publicada en el Diari Oficial de la Generalitat de 30 de març, es van convocar els Premis 2006 de la Comunitat Valenciana a la Innovació Educativa, distribuits en dos modalitats: A) Materials o programacions didàctiques sobre el desenrotllament del currículum de la Comunitat Valenciana d'alguna de les àrees, matèries, àmbits o mòduls de qualsevol dels nivells, etapes, cicles, graus o modalitats de l'educació preescolar i de les ensenyances escolars, i B) Materials i programacions didàctiques sobre l'atenció a la diversitat de l'alumnat, la tutoria i la atenció a l'alumnat amb necesitats educatives especials, amb sobredotació intel·lectual o de compensació educativa.  
En compliment del que es disposa en les bases sèptima i octava de l'annex II de l'Orde de convocatòria, s'ha reunit el Jurat de Selecció constituït a l'efecte, el qual, una vegada realitzat el procés de selecció, a través del Servici d'Innovació Educativa i Atenció a la Diversitat, ha elevat davant del director general d'Ensenyament la seua proposta per a la concessió dels premis.  
Estudiada dita proposta i d'acord amb la disposició final primera de la mencionada Orde, per delegació del conseller, resolc:  
Primer  
Concedir els Premis 2006 de la Comunitat Valenciana a la Innovació Educativa als treballs que figuren en l'annex d'esta resolució, especificant la modalitat i les dotacions econòmiques corresponents, per un import total global de 30.000 euros.  
Segon  
El pagament de l'import corresponent als Premis es farà conforme disposa la base novena de l'annex II de l'Orde d'1 de març de 2006, de la Conselleria de Cultura, Educació i Esport.  
Tercer   
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener, i 10, 14 i 46 de la Llei Reguladora de la Jurisdicció Contenciosa Administrativa, la present Resolució, que posa fi a la via administrativa, es podrà recurrir potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà al de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.   
València, 8 de novembre de 2006.. El director general d'Ensenyament: Josep Vicent Felip i Monlleó.